**METODOLOGIA**

PRIVIND MODUL DE DESFĂŞURARE A CONCURSULUI PENTRU OCUPAREA  **UNOR POSTURI VACANTE**, PE PERIOADĂ NEDETERMINATĂ DE PORTAR, MUNCITOR NECALIFICAT ȘI ÎNGRIJITOARE ÎN CADRUL APARATULUI FUNCȚIONAL AL SPITALULUI CLINIC JUDEȚEAN MURES, ORGANIZAT ÎN PERIOADA **31.01.2023 – 28.02.2023**

În conformitate cu prevederile HGR nr.1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fornduri publice,

Spitalul Clinic Judeţean Mureş organizează în perioada **31.01.2023 – 28.02.2023**, concurs pentru ocuparea **următoarelor posturi vacante** pe perioadă nedeterminată în cadrul aparatului funcțional al Spitalului Clinic Județean Mureș:

**Formația pază** portar 7 posturi

**Spălătorie** muncitor necalificat 1 post

**Întreținere spital** muncitor necalificat 1 post

îngrijitoare 1 post

**I.COMISIILE DE CONCURS**

Prin decizie a managerului Spitalului Clinic Județean Mureș, se constituie comisiile de concurs, respectiv comisiile de soluționare a contestațiilor, până cel târziu la data publicării anunțului de concurs.

Calitatea de membru în comisia de concurs este incompatibilă cu calitatea de membru în comisia de soluţionare a contestaţiilor.

Nu poate fi desemnată în calitatea de membru în comisia de concurs sau în comisia de soluţionare a contestaţiilor persoana care a fost sancţionată disciplinar, iar sancţiunea aplicată nu a fost radiată, conform legii.

Nu poate fi desemnată în calitatea de membru în comisia de concurs sau în comisia de soluţionare a contestaţiilor persoanele care au calitatea de :

- soţ, soţie, rudă sau afin până la gradul al IV –lea inclusiv cu oricare dintre candidaţi ori cu un alt membru al comisiei de concurs sau al comisiei de soluţionare a contestaţiilor;

- are relaţii cu caracter patrimonial cu oricare dintre candidaţi sau interesele patrimoniale ale sale ori ale soţului sau soţiei pot afecta imparţialitatea şi obiectivitatea evaluării.

Situaţia de incompatibilitate se sesizează în scris conducătorului unității de către persoana în cauză, de conducătorul unității organizatoare a concursului, de oricare dintre candidaţi, ori de orice altă persoană interesată, în orice moment al organizării şi desfăşurării concursului. În acest caz, actul administrativ de numire a comisiei de concurs, respectiv de soluționare a contestațiilor se modifică în mod corespunzător, în termen de cel mult două zile lucrătoare de la data constatării, prin înlocuirea persoanei aflate în respectiva situație cu o altă persoană care să îndeplinească condițiile cerute.

În situaţia în care starea de incompatibilitate a unui membru al comisiei de concurs se constată ulterior desfăşurării uneia dintre probele concursului, rezultatul probei ori probelor desfășurate se recalculează prin eliminarea evaluării membrului aflat în situație de incompatibilitate sau conflict de interese sub rezerva asigurării validităţii evaluării a cel puţin două treimi din numărul membrilor comisiei de concurs.

În situaţia în care nu este asigurată validitatea evaluării a cel puţin două treimi din numărul membrilor comisiei de concurs, procedura de organizare şi desfăşurare a concursului se reia.

**Atribuţiile** comisiei de concurs şi ale comisiei de soluţionare a contestaţiilor:

**Membrii comisiei de concurs** au următoarele atribuţii principale:

a) selectează dosarele de concurs ale candidaţilor;

b) stabileşte subiectele pentru proba scrisă;

c) stabileşte planul interviului şi realizează interviul;

d) notează pentru fiecare candidat, în borderoul individual, proba scrisă şi interviul;

e) transmite secretarului comisiei rezultatele concursului pentru a fi comunicate candidaţilor;

f) semnează procesele-verbale întocmite de secretarul comisiei, respectiv procesul verbal al selecției dosarelor, precum și procesele verbale ale fiecărei probe de concurs.

**Președintele comisiei de concurs, pe lângă atribuțiile prevăzute pentru membrii comisiei de**

**concurs îndeplinește și următoarele atribuţii**:

a) solicită secretarului convocarea membrilor, după caz;

b) transmite secretarului comisiei rezultatele concursului pentru a fi comunicate candidaților pentru fiecare etapă a concursului;

**Membrii comisiei de soluţionare** a contestaţiilor au următoarele atribuţii principale:

1. verifică cu celeritate sesizările primite de candidați cu privire la nerespectarea prevederilor legale

privind organizarea și desfășurarea concursului;

1. soluţionează contestaţiile depuse de candidaţi cu privire la selecţia dosarelor şi cu privire la notarea

probei scrise şi a interviului, respectiv: reselectează dosarele de concurs, renotează proba scrisă și interviul;

1. semnează procesele-verbale întocmite de secretarul comisiei după fiecare etapă de contestații.

**Președintele comisiei de soluționare a contestațiilor, pe lângă atribuțiile prevăzute pentru**

**membrii comisiei de soluționare a contestațiilor îndeplinește și următoarele atribuţii**:

a) solicită secretarului convocarea membrilor, după caz;

b) transmite secretarului comisiei rezultatele contestațiilor pentru a fi comunicate candidaților pentru fiecare etapă a concursului;

**Secretarul comisiei de concurs şi al comisiei de soluţionare a contestaţiilor**are următoarele atribuţii principale:

1. primește dosarele de concurs ale candidaţilor și le atribuie acestora un cod numeric pentru identificare, care corespunde cu numărul de înregistratre al dosarului de concurs;
2. primește și înregistrează contestațiile depuse de candidați;

c) convoacă membrii comisiei de concurs, respectiv membrii comisiei de soluţionare a contestaţiilor, la solicitarea preşedintelui comisiei;

d) întocmește şi semnează alături de comisia de concurs, respectiv comisia de soluţionare a contestaţiilor, întreaga documentaţie privind activitatea specifică a acesteia, respectiv procesul-verbal al selecţiei dosarelor, precum și procesele-verbale ale fiecărei probe de concurs,

e) asigură afişarea rezultatelor obţinute de candidaţi la probele concursului, respectiv a rezultatelor eventualelor contestaţii, folosind codul numeric pentru identificare atribuit acestora;

f) îndeplinește orice alte sarcini specifice necesare pentru buna desfăşurare a concursului.

**II. CONDIŢII GENERALE DE PARTICIPARE LA CONCURS:**

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii [nr. 53/2003](https://lege5.ro/App/Document/gi2tknjqge/legea-nr-53-2003-privind-codul-muncii?d=2023-01-25) - [Codul muncii](https://lege5.ro/App/Document/gi2tknjxgq/codul-muncii-din-2003?d=2023-01-25" \t "_blank), republicată, cu modificările şi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 [alin. (2)](https://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2023-01-25" \l "p-289261148" \t "_blank) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](https://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2023-01-25) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) [lit. h)](https://lege5.ro/App/Document/gezdsnbqhezds/hotararea-nr-1336-2022-pentru-aprobarea-regulamentului-cadru-privind-organizarea-si-dezvoltarea-carierei-personalului-contractual-din-sectorul-bugetar-platit-din-fonduri-publice?pid=505557683&d=2023-01-25#p-505557683).

**III.CONDIŢII SPECIFICE DE PARTICIPARE LA CONCURS:**

* *Pentru posturile de* ***portar*** *la Formația pază:*
* Diplomă de absolvire a școlii generale,
* Atestat de pază/Securitate sau dovadă că este în curs de obținere a atestatului
* *Pentru postul de* ***muncitor necalificat*** *la Spălătorie:*
* Diplomă de școală generală
* Nu necesită vechime în muncă
* *Pentru postul* ***de muncitor necalificat*** *la Întreținere spital:*
* Diplomă de școală generală
* Nu necesită vechime în activitate
* *Pentru postul de* ***îngrijitoare*** *la Întreținere spital*
* Diplomă de școală generală
* Nu necesită vechime în activitate

**IV.DESFĂȘURAREA CONCURSULUI**

Concursul pentru ocuparea posturilor vacante de portar, muncitor necalificat și îngrijitoare constă din **3 etape succesive**, după cum urmează:

* **SELECȚIA DOSARELOR de înscriere:** are loc în data de **14.02.2023** la sediul administrativ al Spitalului Clinic Județean Mureș din Tg.-Mureș, str.Bernady Gyorgy nr.6 (fosta policlinică cu plată).
* **PROBA SCRISĂ** se organizează în data de **21.02.2023, ora 1000** la **sediul** **administrativ al Spitalului Clinic Județean Mureș din Tg.-Mureș, str.Bernady Gyorgy nr.6 (fosta policlinică cu plată).**
* **INTERVIUL** se organizează în data de **24.02.2023, ora 1000** la **sediul** **administrativ al Spitalului Clinic Județean Mureș din Tg.-Mureș, str.Bernady Gyorgy nr.6 (fosta policlinică cu plată).**
* Se pot prezenta la următoarea etapă numai candidații declarați admiși la etapa precedentă.

1. **SELECȚIA DOSARELOR DE CONCURS:**

Pentru înscrierea la concurs candidaţii vor prezenta un dosar care va conţine următoarele **acte:**

**1**. Formular de înscriere la concurs, conform modelului anexat;

**2.** Copia actului de identitate sau orice alt document care atestă identitatea, potrivit legii, aflate

în termen de valabilitate;

**3.** Copia certificatului de căsătorie sau a altui document prin care s-a realizat schimbarea de

nume,după caz;

**4.** Copiile documentelor care să ateste nivelul studiilor și ale altor acte care atestă efectuarea

unor specializări, precum și copiile documentelor care atestă îndeplinirea condițiilor specific ale postului ;

**5.** Copia carnetulului de muncă, a adeverinţei eliberate de angajator pentru perioada lucrată

care să ateste vechimea în muncă și în specialitatea studiilor solicitate pentru ocuparea postului;

**6.** Certificat decazier judiciar sau , după caz, extrasul de pe cazierul judiciar;

**7.** Adeverinţă medicală care să ateste starea de sănătate corespunzătoare eliberată de către

medical de familie sau de către unitățile sanitare abilitate cu cel mult 6 luni anterior derulării concursului;

**8.** Certificatul de integritate comportamentală din care să reiasă că nu s-au comis infracţiuni

prevăzute la art. 1 [alin. (2)](http://lege5.ro/App/Document/gmztonzsg42a/legea-nr-118-2019-privind-registrul-national-automatizat-cu-privire-la-persoanele-care-au-comis-infractiuni-sexuale-de-exploatare-a-unor-persoane-sau-asupra-minorilor-precum-si-pentru-completarea-legi?pid=289261148&d=2022-12-14#p-289261148) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii [nr. 76/2008](http://lege5.ro/App/Document/geytinbqge/legea-nr-76-2008-privind-organizarea-si-functionarea-sistemului-national-de-date-genetice-judiciare?d=2022-12-14) privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

**9.** Curriculum vitae, model comun european;

Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.

Actele prevăzute la punctele **2, 3,** **4** și **5** se prezintă însoțite de documentele originale care se certifică cu mențiunea,, *conform cu originalul*,, de către secretarul comisiei de concurs.

Formularul de înscriere la concurs se pune la dispoziţia candidaţilor prin secretariatul comisiei de concurs din cadrul Spitalului Clinic Judeţean Mureş (Tg.-Mureş, Str.Bernády György nr.6, Serviciul R.U.N.O.S., camera 10).

**Înscrierea candidaţilor se face la secretarul comisiei de concurs (Tg.-Mureş, Str.Bernády György nr.6, Serviciul R.U.N.O.S., în perioada 31.01.2023 – 13.02.2023, între orele 800 - 1530.**

În data de **14.02.2023**, comisia de concurs are obligația de a selecta dosarele de concurs iar rezultatul selectării dosarelor de înscriere se afişează de către secretarul comisiei de concurs, cu menţiunea “admis” sau “respins”, însoţită, după caz, de motivul respingerii, la sediul unităţii, precum și pe pagina de internet a instituției publice, după caz, în data de **14.02.2022, ora 1530** .

După afișarea rezultatelor obținute la selecția dosarelor, candidații nemulțumiți pot depune contestație până în data de **15.02.2023, ora 1530**.

Comunicarea rezultatelor la contestațiile depuse se face prin afișare la sediul unității, precum și pe pagina de internet a acesteia, în data de 16.02.2023.

După finalizarea selecţiei dosarelor se va încheia un proces-verbal, care va fi semnat de către toţi membrii comisiei.

Se pot prezenta la proba scrisă, candidații a căror dosare de concurs au fost selectate;

1. **PROBA SCRISĂ**: se desfășoară în data de **21.02.2023,** începând cu ora **1000**.

* Va consta dintr-un test - grilă;
* Pentru proba scrisă punctajul este de maximum 100 de puncte. Sunt declaraţi admişi, la proba scrisă, candidaţii care au obţinut minimum 50 de puncte.
* Timpul acordat pentru proba scrisă este de 2 oră;
* Înainte de începerea probei scrise se face apelul nominal al candidaților, în vederea verificării identității. Verificarea identității candidaților se face pe baza cărții de identitate, sau a oricărui alt document care atestă identitatea, potrivit legii, aflate în termen de valabilitate. Candidații care nu sunt prezenți la efectuarea apelului nominal ori care nu fac dovada identității prin prezentarea cărții de identiate, sau a oricărui alt document care atestă identitatea, potrivit legii, aftate în termen de valabilitate, se consideră absenți, respectiv respinși.
* După verificarea identităţii candidaţilor, ieşirea din sală a acestora atrage eliminarea din concurs, cu excepţia situaţiilor de urgenţă în care aceştia pot fi însoţiţi de unul dintre membrii comisiei de concurs sau de către secretarul comisie de concurs;
* După ora stabilită pentru începerea probei scrise este interzis accesul candidaților care întârzie sau al oricărei alte persoane, în afara membrilor comisiei de concurs, precum și a secretarului de concurs.
* În sala în care are loc concursul, pe toată perioada derulării acestuia, inclusiv a formalităților prealabile și a celor ulterioare finalizării probei, candidaților nu le este permisă deținerea sau folosirea vreunei surse de informare sau a telefoanelor mobile ori a altor mijloace de comunicare la distanță. Nerespectarea acestor dispoziţii atrage eliminarea candidatului din proba de concurs, situație în care comisia de concurs elimină candidatul din sală, înscrie menţiunea “anulat” pe lucrare şi consemnează cele întâmplate în procesul- verbal.
* Candidaţii care nu sunt prezenţi la începerea comunicării subiectelor, nu mai au acces în sala de concurs şi sunt consideraţi absenţi.
* La ora stabilită pentru începerea probei scrise, comisia de concurs prezintă candidaţilor cele două seturi de teste - grilă şi invită un candidat să extragă un plic cu subiectele (varianta de test grilă) de concurs.
* Testele – grilă se rezolvă, sub sancţiunea anulării, doar pe seturile de hârtie asigurate de Spitalul Clinic Judeţean Mureş, purtând ştampila unităţii pe fiecare filă. Prima filă, după înscrierea numelui și a prenumelui, în colțul din dreapta sus, se lipește astfel încât datele să nu poată fi identificate și se aplică ștampila unității, cu excepția situației în care există un singur candidat pentru postul vacant, caz în care nu mai există obligația sigilării lucrării.
* Candidații au obligația de a preda comisiei de concurs testul grilă la finalizarea acestuia ori la expirarea timpului alocat probei scrise și să semneze borderoul întocmit în acest sens.
* Cu cel mult doua zile înainte de proba scrisă, fiecare membru al comisiei de concurs propune un număr de întrebări de două ori mai mare decât numărul întrebărilor din fiecare variantă de test grilă propusă candidaților. Întrebările pentru fiecare variantă de test-grilă se stabilesc în ziua în care se desfășoară proba scrisă, înainte de începerea acestei probe.
* Comisia de concurs stabileşte punctajul maxim pentru fiecare întrebare din cadrul testului-grilă, care se comunică odată cu subiectele și se afişează la locul desfăşurării concursului.
* Anterior începerii corectării lucrărilor la proba scrisă, fiecare lucrare va fi numerotată, cu excepţia cazului în care există un singur candidat pentru ocuparea postului vacant.
* Lucrările scrise se corectează sigilate.
* Lucrările care prezintă însemnări de natură să conducă la identificarea candidaţilor se anulează şi nu se mai corectează. Menţiunea “anulat” se înscrie atât pe lucrare cât şi pe borderoul individual de notare şi pe centralizatorul nominal consemnându-se aceasta în procesul – verbal.
* Lucrările scrise, după acordarea punctajelor finale, se desigilează.
* Notarea probei scrise se face în termen de maximum o zi lucrătoare de la finalizarea acesteia.
* Comunicarea rezultatelor la proba scrisă se realizeaza prin afisare la sediu si pe pagina de internet a spitalului, in termen de o zi lucrătoare de la data finalizării probei, respectiv în data de **21.02.2023, ora 1530** , și conține atât punctajul obținut, cât și mențiunea “admis” sau “respins”.
* După afișarea rezultatelor obținute la proba scrisă, candidaţii nemulţumiţi pot depune contestație la Serviciul R.U.N.O.S., în termen de cel mult o zi lucrătoare de la data afișării rezultatului probei scrise, respectiv, până în data de **22.02.2023** până la ora ora **1530**, sub sancţiunea decăderii din acest drept.
* Comisia de soluționare a contestațiilor analizează testul grilă doar pentru cadidatul contestatar în termen de o zi lucrătoare de la expirarea termenului de depunere a contestațiilor, respectiv **23.02.2023.** Comunicarea rezultatelor la contestaţiile depuse se realizează prin afișare la sediul unității precum și pe pagina de internet a acesteia, imediat după soluționare.
* Orice candidat poate consulta, la solicitarea sa, doar lucrarea sa scrisă, redactată în cadrul probei scrise a concursului, după corectarea şi notarea acesteia, în prezenţa secretarului comisiei de concurs.
* După finalizarea probei scrise secretarul comisiei de concurs va încheia un proces-verbal, care va fi semnat de către toţi membrii comisiei.

1. **INTERVIUL:**

Se desfășoară în data de **24 februarie 2023**, începând cu ora **1000.** Data și ora susținerii interviului se afișează obligatoriu odată cu rezultatele la proba scrisă.

* La interviu participă candidaţii care la proba scrisa au obţinut minim 50 de puncte;
* Candidaţii vor intra în sala de concurs individual, conform tabelului care conţine punctajele

finale ale probei scrise, în ordine descrescătoare şi pe baza actului de identitate;

* Comisia de concurs stabileşte planul de interviu pe baza următoarelor criterii de evaluare:

a) abilităţi şi cunoştinţe impuse de funcţie;

b) capacitatea de analiză şi sinteză;

c) motivaţia candidatului;

d) comportamentul în situaţiile de criză;

e) abilități de comunicare;

f) iniţiativă şi creativitate.

În funcție de cerințele de studii sau profesionale specifice postului, criteriile de evaluare prevăzute la lit.d) și e) sunt stabilite opțional de către comisia de concurs.

* Pentru interviu, punctajul este de maximum 100 de puncte.
* Sunt declarați admiși la interviu, candidații care au obținut minimum 50 de puncte.
* Comunicarea rezultatelor la interviu se realizează prin afișare la sediu și pe pagina de internet a spitalului, în termen de o zi lucrătoare de la data finalizării probei, respctiv în data de **24.02.2023, ora 1530** , și conține atât punctajul obținut, cât și mențiunea “admis” sau “respins”.
* Secretarulcomisiei va încheia un proces verbal în care se va menţiona: nr. candidaţilor

prezenţi, ora începerii şi terminării interviului, modul de desfăşurare a probei.

* După afișarea rezultatelor obținute la interviu, candidaţii nemulţumiţi pot depune contestație la Serviciul R.U.N.O.S., în termen de cel mult o zi lucrătoare de la data afișării rezultatului probei scrise, respectiv, până în data de **27.02.2023** până la ora ora **1530**, sub sancţiunea decăderii din acest drept.
* Comisia de soluționare a contestațiilor analizează consemnarea răspunsurilor la interviu doar pentru cadidatul contestatar în termen de o zi lucrătoare de la expirarea termenului de depunere a contestațiilor, respectiv **28.02.2023.** Comunicarea rezultatelor la contestaţiile depuse se realizeaza prin afișare la sediul unității precum și pe pagina de internet a acesteia, imediat după soluționare.
* Punctajul final se calculează ca medie aritmetică a punctajelor obținute la proba scrisă și interviu.
* Punctajele finale ale concursului, în ordine descrescătoare, vor fi înscrise într-un centralizator

nominal, în care se va menţiona pentru fiecare candidat punctajul obţinut la fiecare dintre probele concursului. Centalizatorul nominal se semnează pe fiecare pagină de fiecare dintre membrii comisiei de concurs.

* Se consideră admis la concursul pentru ocuparea postului vacant, candidatul care a obţinut cel

mai mare punctaj dintre candidații care au concurat pentru același post, cu condiția ca acesta să fi obținut punctajul minim necesar.

* La punctaje egale are prioritate candidatul care a obţinut punctajul cel mai mare la proba

scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.

* Rezultatele finale ale concursului se consemneaza într-un process- verbal.
* Rezultatele finale ale concursului se afişează la sediul unităţii precum și pe pagina de internet a acesteia, în termen de o zi lucrătoare de la data afisarea rezultatelor soluționării contestațiilor pentru ultima probă, prin specificarea mențiunii “admis” sau “respins”. **(01.03.2023).**
* Rezultatele finale ale concursului, în ordine descrescătoare, vor fi afișate folosindu-se codul numeric pentru identificare atribuit fiecarui candidat, menţionandu-se, pentru fiecare candidat, punctajul obţinut la fiecare dintre probele concursului, în vederea depunerii eventualelor contestaţii.

La finalizarea concursului se întocmește un raport final al concursului semnat de membrii comisiei de concurs și de secretarul acesteia la care se anexează borderourile individuale ale tuturor membrilor comisiei.

Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.

**V.DISPOZIȚII FINALE**

* Probele la concurs se susţin în limba română.
* Candidaţii declaraţi admişi sunt încadraţi, în condiţiile legii, pe baza rezultatelor finale

obţinute, pe posturile pentru care au candidat.

* Candidații declarați admiși la concurs sunt obligați să se prezinte la post, în termen de

maximum 15 zile calendaristice de la data afişării rezultatelor finale.

* Prin excepţie, în urma formulării unei cereri scrise și temeinic motivate, candidatul declarat

“admis” la concurs, poate solicita, în termen de 3 zile lucrătoare de la afişarea rezultatului final al concursului, un alt termen de prezentare la post, care nu poate depăşi termenul de preaviz prevăzut pentru demisie în Legea nr. 53/2003 – Codul muncii, republicată, cu modificările și completările ulterioare (20 de zile lucrătoare) de la data afişării rezultatului final al concursului.

* În cazul admiterii la concursul pentru ocuparea postului temporar vacant,contractul de muncă

se încheie pe perioadă determinată, potrivit termenului prevăzut în anunțul de concurs.

* În cazul neprezentării la post la termenul stability, postul este declarat vacant, caz în care se comunică candidatului care a obţinut nota finală imediat inferioară posibilitatea de a ocupa postul respectiv cu condiția să fi obținut minimum 50 de puncte. Candidatul căruia i se comunică posibilitatea de a ocupa postul respectiv are obligația de a se prezenta la post în termenele stabilite.
* În cazul în care, din motive obiective, nu se poate respecta data, ora şi locul desfăşurării

concursului, unitatea va anunţa, prin afişare la sediul unităţii, modificările intervenite în desfăşurarea concursului.

***MANAGER,***

***Dr.Ovidiu Gîrbovan***

Întocmit: Moldovan Alina

Serv.RUNOS